Πρωτάθλημα Ε.Π.Σ. Αθηνών 1925-26

Το Πρωτάθλημα της ΕΠΣ Αθηνών την περίοδο 1925-26 διεξήχθη σε δύο κατηγορίες. Το πρωτάθλημα της Α΄ έγινε σε ενιαίο όμιλο επτά (7) ομάδων και αναφέρεται ως επεισοδιακό. Νικητής ήταν ο Παναθηναϊκός για δεύτερη συνεχόμενη σεζόν με 14 β. και 27-5 γκολ. Στη Β΄ κατηγορία μετείχαν οκτώ (8) σύλλογοι, από τους οποίους οι πέντε (5) συνέχισαν ως το τέλος με πρωταθλητή το Γουδί. Διεξήχθη και πρωτάθλημα Β΄ ομάδων.

 Στη δύναμη της ΕΠΣΑ γράφτηκαν άλλα έξι σωματεία ανεβάζοντας το συνολικό αριθμό των μελών της σε 15 (ο Μίλων Αθηνών είχε διαλυθεί). Τα νέα σωματεία ήταν: Ελληνορωσικός, Πανιώνιος, Κυπριακός Ποδ. Σύλλογος, Κονκόρντια (το 1926 μετονομάστηκε σε "Ιντερνασιονάλ"), Αγγλικός Όμιλος Αεροδρομίου, Μεγάλη Ιδέα (που μετονομάστηκε σε "Γ.Σ. Ολύμπια").Οι αγώνες έγιναν στα γήπεδα Παναθηναϊκού και Γουδή, το μοναδικά οργανωμένα γήπεδα που υπήρχαν στην Αθήνα. Στον Πειραιά δεν υπήρχε κανένα και οι αγώνες γίνονταν στο Ποδηλατοδρόμιο, το μετέπειτα Στάδιο Καραϊσκάκη και στη Θεσσαλονίκη μόνο ένα, του Ηρακλή, και αυτό ακατάλληλο για σοβαρές συναντήσεις.Στον απολογισμό της σεζόν αναφέρθηκε πως είχαν δηλωθεί στην ΕΠΣΑ 508 ποδοσφαιριστές, από τους οποίους οι 15 πήραν μεταγραφή. Επίσης, πως ένα μεγάλο πρόβλημα ήταν η έλλειψη διατητών, το οποίο λύθηκε εν μέρει με τη λειτουργία σχετικής σχολής. Το πρωτάθλημα διεξήχθη σε δύο πλήρεις γύρους 12 αγωνιστικών (42 συνολικά αγώνες). Η τελευταία ομάδα υποβιβάστηκε στη Β΄ κατηγορία (αρχικά είχε οριστεί να υποβιβαστούν δύο αλλά τελικά έπεσε μόνο η μία ομάδα), από την οποία ανέβηκε το Γουδί. Η διοργάνωση ξεκίνησε το Δεκέμβριο του 1925 και τελείωσε στα τέλη Μαΐου 1926. Μετείχαν 7 ομάδες: Παναθηναϊκός, Απόλλων Αθηνών, ΑΕΚ, Ατρόμητος Αθηνών, Αθηναϊκός Α.Σ., Αρμενική Ένωση, Α.Π.Ο. Αττικός. Πρωταθλητής: Παναθηναϊκός Υποβιβάστηκαν: Α.Π.Ο. Αττικός. Άνοδος από Β΄: Π.Σ. Γουδί. Δεν είναι γνωστά όλα τα αποτελέσματα. *Σημείωση: Από τον αγώνα αυτό κρινόταν αν η ΑΕΚ θα συνέχιζε να έχει ελπίδες να πάρει τον τίτλο, δεδομένου πως ακολουθούσε ο αγώνας της με τον ΠΑΟ. Ο αγώνας ήταν επεισοδιακός και στα μέσα του β΄ ημιχρόνου δυο αντίπαλοι παίκτες ήρθαν στα χέρια. Ο διαιτητής διέταξε την αποβολή τους. Οι παράγοντες της ΑΕΚ μπήκαν στο γήπεδο διαμαρτυρόμενοι, έγινε χαμός και τελικά η ΑΕΚ αποχώρησε. Στη συνέχεια το Δ.Σ. της ΕΠΣΑ αντί να κατακυρώσει το ματς υπέρ του Απόλλωνα, διέταξε την επανάληψη του αγώνα, στον οποίο ο Απόλλων απείλησε να μην κατέβη να αγωνιστεί. Εν τω μεταξύ ο ΠΑΟ νίκησε την ΑΕΚ στο μεταξύ τους ματς και κατέκτησε τον τίτλο, οπότε η επανάληψη δεν είχε νόημα και ματαιώθηκε, με τον αγώνα να κατακυρώνεται τελικά στον Απόλλωνα με το σκορ 2-1 που είχε διαμορφωθεί τη στιγμή της διακοπής. Η υπόθεση άργησε να τελεσιδικήσει και απασχόλησε δύο Γ.Σ. της ΕΠΣΑ τον επόμενο Σεπτέμβριο. Τελικά, η Γ.Σ. ακύρωσε την αρχική απόφαση του Δ.Σ. με οριακή πλειοψηφία 11-10. Η διοργάνωση ξεκίνησε το Δεκέμβριο του 1925. Στο πρωτάθλημα ξεκίνησαν οκτώ σύλλογοι αλλά συνέχισαν ως το τέλος τους αγώνες μόνο πέντε. Έγιναν δύο γύροι (14 αγωνιστικές - 56 αγώνες συνολικά) και ολοκληρώθηκε στις αρχές Ιουνίου 1926. Δεν είναι γνωστή η σειρά κατάταξης αλλά το πρωτάθλημα κατέκτησε το Π.Σ. Γουδί που ανέβηκε κατηγορία, ενώ την πέμπτη θέση πήρε ο Πανιώνιος που και αυτός αποχώρησε στους τελευταίους αγώνες. Νωρίτερα είχαν αποχωρήσει άλλες τρεις ομάδες: Κονκόρδια, Κυπριακός και Αγγλικός Όμιλος. Από αποτελέσματα είναι γνωστό πως το Γουδί νίκησε με 7-2 τον Ελληνορωσικό, με 2-1 τον Πανιώνιο και έφερε 2-2 με το σύλλογο Μεγάλη Ιδέα (ή Γ.Σ. Ολύμπια). Ο βασικός του αντίπαλος "Αίας" νίκησε τον Ελληνορωσικό με 2-1. Επίσης, Μεγ. Ιδέα - Κυπριακός: 10-0. 1 Προς το τέλος της σεζόν μετονομάστηκε σε "Γ.Σ. Ολύμπια Πατησίων", όνομα με το οποίο πρωτοεμφανίζεται από το Μάρτιο του 1926 και εξής. Ως "Ολύμπια" συμμετείχε στο πρωτάθλημα Β΄ ομάδων που ξεκίνησε τον Ιούνιο. Δεν έχει σχέση με το μεταγενέστερο σύλλογο "Α.Π.Ο. Ολυμπιάς Ομονοίας".2 Το Μάιο του 1926 η "Κονκόρδια" ανακοίνωσε πως μετονομάστηκε σε "Ιντερνασιονάλ", όνομα με το οποίο έδωσε αγώνες την επόμενη σεζόν. Την "Concordia Club" είχαν συγκροτήσει ξένοι ποδοσφαιριστές, κυρίως Γερμανοί, οι οποίοι κατοικούσαν μόνιμα σε Αθήνα και Πειραιά, γι'αυτό και κάποιες φορές στον τύπο αναφέρεται "Γερμανική Κονκόρδια". Ανάλογη ήταν η ομάδα "Hungaria", που εμφανίστηκε το φθινόπωρο του 1926 στον Πειραιά.3 Ο "Κυπριακός Π.Σ." δεν εμφανίστηκε στο επόμενο πρωτάθλημα και προφανώς διαλύθηκε.4 Στον τύπο αναφέρεται και ως "Αγγλική ομάς Πλακ-Ρόδερς" (ίσως "Black Raiders: Μαύροι Επιδρομείς"). Αποχώρησε ενωρίς από το πρωτάθλημα (από το Φεβρουάριο). Στο επόμενο πρωτάθλημα δεν μετείχε και προφανώς διαλύθηκε. Το καλοκαίρι του 1926 η ΕΠΣΑ διοργάνωσε και πρωτάθλημα Β΄ ομάδων (ενός γύρου), στο οποίο αγωνίστηκαν ποδοσφαιριστές που δεν έπαιξαν στο κανονικό πρωτάθλημα ή είχαν συμμετοχή σε λίγους αγώνες. Μετείχαν επτά σύλλογοι από τους 15 που ήταν μέλη της Ένωσης και πρωταθλητής αναδείχθηκε ο Παναθηναϊκός σημειώνοντας μόνο νίκες και 28-1 γκολ. * Δεν διεξήχθη ο αγώνας "Ατρόμητος-Αίας". ** Η ΑΕΚ μετά τον τρίτο αγώνα και το Γουδί μετά τον δεύτερο αποσύρθηκαν. Κατά τη διάρκεια της σεζόν διεξήχθησαν αρκετοί φιλικοί αγώνες, κάποιοι από τους οποίους αξίζει να μνημονευτούν: Σειρά αγώνων διοργανώθηκε από την ΕΠΣΑ και οι εισπράξεις τους διατέθηκαν για την αγορά ιδιοκτήτων γραφείων. Είναι γνωστοί οι εξης: Κυριακή, 10/1/1926, γήπ. Λεωφόρου: Μικτή Παναθηναϊκού/Ατρομήτου - Απόλλων: (;). Κυριακή, 14/1/1926, γήπ. Λεωφόρου (διατητής Σταύρος Χατζόπουλος): Παναθηναϊκός - Μικτή Απόλλωνα/ΑΕΚ: 1-1. Αρχικά επρόκειτο να αγωνιστεί η Μικτή Παναθηναϊκού/Ατρομήτου αλλά δεν προσήλθε κανείς ποδοσφαιριστής του Ατρομήτου. Διεθνείς αγώνες αθηναϊκών ομάδων με την αυστριακή Κάπφενμπεργκερ (Kapfenberger SC), πρωταθλήτρια Στυρίας, κατόπιν πρόσκλησης της ΕΠΣΑ (η οποία δαπάνησε 100.000 δρχ. για το σκοπό αυτό) διοργανώθηκαν την περίοδο του Πάσχα. Σύμφωνα με το πρόγραμμα είχαν προγραμματιστεί οι εξής συναντήσεις, όλες στο γήπεδο της Λεωφόρου:Πέμπτη, 29 Απριλίου: Ατρόμητος Αθηνών (ενισχυμένος με παίκτες από άλλα σωματεία) - Κάπφενμπεργκερ: 1-7. Διαιτητής: Απόστολος Νικολαΐδης. Χιλιάδες θεατές παρακολούθησαν τον αγώνα. Παρασκευή, 30 Απριλίου: Μικτή Πειραιώς - Κάπφενμπεργκερ: 4-2. Διαιτητής: Σ. Χατζόπουλος. Κυριακή, 2 Μαΐου: Απόλλων Αθ. - Κάπφενμπεργκερ: 1-3. Δευτέρα, 3 Μαΐου: Παναθηναϊκός - Κάπφενμπεργκερ: 1-0. Τετάρτη, 5 Μαΐου: Μικτή Αθηνών - Κάπφενμπεργκερ: Οι δύο αγώνες των πρωταθλητών 1925 Αθήνας και Πειραιά, που είχαν χαρακτήρα αγώνα ανάδειξης ανεπίσημου υπερπρωταθλητή, μιας και δεν υπήρχε ακόμα πρωτάθλημα Ελλάδας. Κυριακή, 14 Μαρτίου, γήπ. Λεωφόρου: Παναθηναϊκός - Ολυμπιακός: 2-1. Θεατές: 4.000 θεατές. Διακρίθηκαν από το νικητή οι: Απ. Νικολαΐδης, Πανουργιάς, Ασπρογέρακας, Σιδηρόπουλος και Γεωργιάδης. Αθηναϊκό ποδόσφαιρο - Από το 1924 έως το 1928. Ανδρέα Μπόμη, "Γκολ 2000. Ένας αιώνας ποδόσφαιρο", σελ. 42. "Αθλητικός Κόσμος", τεύχη 3 ως 14 (23/5 ως 8/8/1926) Αρχειοθετήθηκε 2016-03-05 στο Wayback Machine.. "Η Ένωσις Ποδοσφαιρικών Σωματείων Αθηνών", "Αθλητικός Κόσμος", τ. 27/7-11-1926, σ. 4., ψηφ. σελ. 262. Αρχειοθετήθηκε 2015-09-28 στο Wayback Machine. εφ. "Βραδυνή", Ιανουάριος - Ιούνιος 1926.